text: Hushandlerne i Esbjerg sætter rekord 
  09 august 2015 kl. 13.47
  Hushandlerne i Esbjerg sætter rekord i første halvår af 2015, viser en opgørelse fra boligsiden.dk.
  En favorabel rente og et optimistisk boligmarked har for alvor sat gang i hushandlerne i Esbjerg.
  En opgørelse fra boligsiden.dk viser, at antallet af handler med villaer og rækkehuse i Esbjerg for første gang i fem år oversteg 300 handler. Det er en stigning på syv procent i forhold til antallet af hushandler i samme periode sidste år, skriver JV.DK.
  Også salget af lejligheder går strygende - og ejendomsmæglere vurderer over for avisen, at den positive tendens vil fortsætte.
  